**“БАРИЛГА БАЙГУУЛАМЖИЙН ТӨВӨГШЛИЙН АНГИЛАЛД ХАМААРАХ**

**ЗОРИУЛАЛТ, ХҮЧИН ЧАДЛЫГ ТОГТООХ ДҮРЭМ”-ИЙН ТАНИЛЦУУЛГА**

Барилга байгууламжийн төвөгшлийн ангилалд хамаарах барилга байгууламжийн зориулалт, хүчин чадлыг чиглэл, зориулалт, хүчин чадал тус бүрээр нь тогтоосноор барилгын үйл ажиллагааны тусгай зөвшөөрөл олгох, барилга байгууламжийн зураг төсөлд магадлал хийх, барилгын ажлын зөвшөөрөл олгох, барилга байгууламжийг эхлүүлэх, үргэжлүүлэх, ашиглалтад оруулах, барилгын салбарын мэргэжилтэнд мэргэшлийн зэрэг олгох, сунгах, зөвлөх үйлчилгээ үзүүлэх, барилгын ажилд захиалагчийн хяналт тавих зэрэг үйл ажиллагааг зохицуулах үндэслэл болно.

Барилга, хот байгуулалтын сайдын 2018 оны 218 дугаар тушаалаар шинэчлэн батлагдсан “Барилга, байгууламжийн төвөгшлийн ангилалыг зориулалт, хүчин чадлаар нь тогтоох дүрэм”-ийг хэрэгжүүлэх явцад дүрэмтэй холбоотой санал холбогдох байгууллагуудаас гарсанаар энэхүү дүрмийг дахин судалгаа хийн сайжруулж, шинэчлэн боловсруулах нөхцөл байдал үүссэн. Жишээлбэл, төвөгшлийн ангилалд хамаарах барилга байгууламжууд орхигдсон, тэдгээрийг хэрхэх талаар зохицуулалт байгаагүй зэрэг асуудлууд байсан.

Дээр дурьдсан асуудлуудыг шийдэхээр шинэчлэн боловсруулсан дүрэм нь нийт 5 бүлэг 2 хавсралтаас бүрдэх ба нэгдүгээр хавсралтад барилга байгууламжийн төвөгшлийн ангилалыг хүснэгтээр үзүүлж, харин **төвөгшлийн ангилалд багтаагүй байж болох барилга байгууламжийн хүчин чадлыг** тодорхойлох аргачлалыг дүрмийн хоёрдугаар хавсралтад үзүүлсэн.

Энэхүү дүрмийн хоёрдугаар хавсралт болох аргачлалыг **“**Б**арилга байгууламжийн төвөгшлийн ангилалд хамаарах зориулалт, хүчин чадлыг тогтоох дүрэм”-ийн** нэгдүгээр хавсралт болон 4.3-д дурьдагдаагүй барилга байгууламжийн төвөгшлийн ангилалыг тодорхойлоход хэрэглэнэ. Үүнийг тодорхойлох шалгуур үзүүлэлт нь барилга байгууламжийг бүтээц, технологи, эзлэхүүн төлөвлөлт, инженерийн шийдэл, хийцийн төрлөөс хамаарч барилга байгууламжийн зориулалт, эзэлхүүн төлөвлөлт; барилга байгууламжийн галын түймрийн эрсдлийн зэрэг; барилга байгууламжийн хариуцлагын зэрэглэл; барилга байгууламжийн үндсэн бүтээц, хийцийн төрөл; барилга байгууламжийн инженерийн хангамж технологи; нийгэм, эрүүл ахуй, байгаль орчинд нөлөөлөх үзүүлэлт зэргээр тодорхойлогдох юм.

---oOo--

Барилга, хот байгуулалтын сайдын

2021 оны … дугаар тушаалын хавсралт

**БАРИЛГА БАЙГУУЛАМЖИЙН ТӨВӨГШЛИЙН АНГИЛАЛД ХАМААРАХ**

**ЗОРИУЛАЛТ, ХҮЧИН ЧАДЛЫГ ТОГТООХ ДҮРЭМ**

**Нэг. Нийтлэг үндэслэл**

* 1. Барилга байгууламжийн төвөгшлийн ангилалд хамаарах барилга байгууламжийн зориулалт, хүчин чадлыг тогтоосноор барилгын үйл ажиллагааны тусгай зөвшөөрөл олгох, барилга байгууламжийн зураг төсөлд магадлал хийх, барилгын ажлын зөвшөөрөл олгох, барилга байгууламжийг эхлүүлэх, үргэжлүүлэх, ашиглалтад оруулах, барилгын салбарын мэргэжилтэнд мэргэшлийн зэрэг олгох, сунгах, зөвлөх үйлчилгээ үзүүлэх, барилгын ажилд захиалагчийн хяналт тавих зэрэг үйл ажиллагааг зохицуулах үндэслэл болно.
	2. Барилгын тухай хуулийн 10.1-д заасан барилга байгууламжийн төвөгшлийн ангилалыг барилга байгууламжийн норматив баримт бичигт тусгагдсан (хөдөлгөөний хурд, эрсдэл, хариуцлагын болон галын зэрэглэл, хөдөлгөөний болон үндсэн бүтээцийн материал, техник-эдийн засгийн шинж чанар, онцгой байдлын нөхцөлд үүсэж болзошгүй эдийн засаг-нийгмийн болон байгаль орчны үр дагавар) төлөвлөлт тооцооны үзүүлэлтүүдийг харгалзан Барилгын тухай хуулийн 9.1-д заасан барилгын ажлын төрөлтэй уялдуулан тогтооход оршино.

**Хоёр. Хэрэглэх хүрээ**

* 1. Барилгын тухай хуулийн 4.1.1-д тодорхойлогдсон[[1]](#footnote-1) өмчийн хэлбэр харгалзахгүй барилга байгууламжийн зориулалт, хүчин чадалтай уялдуулан төвөгшлийн ангилалд хамаарах барилга байгууламжийг шинээр барих[[2]](#footnote-2), өргөтгөх, шинэчлэх[[3]](#footnote-3) барилгын ажлын үед тодорхойлоход хэрэглэнэ.
	2. Одоо ашиглагдаж байгаа төлөвлөлт, зориулалт өөрчлөгдөөгүй, ашиглалтын хэвийн горимд байгаа барилга байгууламжийн буулгалтын ажлын төвөгшлийн ангилалд хамаарах барилга байгууламжийг тодорхойлоход мөн адил хэрэглэнэ.
	3. Барилга байгууламжид эвдрэл, гэмтэл учирсан, зохих мэргэжлийн байгууллагын зөвшөөрөлгүйгээр үндсэн хийц, бүтээц, төлөвлөлт, зориулалтыг өөрчилсөн, байгаль орчин, хүний амь нас, эрүүл мэндэд сөрөг нөлөө үзүүлж, ашиглалтын хэвийн нөхцөлийг алдагдуулж болзошгүй үйл ажиллагаа эрхлэн явуулж байгаа барилга байгууламжийн төвөгшлийн ангилал тодорхойлоход хэрэглэхгүй.

**Гурав. Барилга байгууламжийн төвөгшлийн ангилал**

3.1. Барилга байгууламжийн төвөгшлийн ангилалыг энэ дүрмийн нэгдүгээр хавсралтад зааснаар тогтооно.

3.2. Барилга байгууламжийн төвөгшлийн ангилалд хамаарах барилга байгууламжийг бүтээц, технологи, эзлэхүүн төлөвлөлт, инженерийн шийдэл, хийцийн төрлөөс хамаарч доорх үзүүлэлтүүдийг тодорхойлно. Үүнд:

* + 1. Барилга байгууламжийн зориулалт, эзлэхүүн төлөвлөлт;
		2. Барилга байгууламжийн гал түймрийн эрсдлийн зэрэг[[4]](#footnote-4);
		3. Барилга байгууламжийн хариуцлагын зэрэглэл[[5]](#footnote-5);
		4. Барилга байгууламжийн үндсэн бүтээц, хийцийн төрөл;
		5. Барилга байгууламжийн инженерийн хангамж технологи;
		6. Нийгэм, эрүүл ахуй, байгаль орчинд нөлөөлөх үзүүлэлт.
	1. Энэ дүрмийн нэгдүгээр хавсралтад дурьдсанаас бусад (инженер геологийн онцгой нөхцөлд баригдах) цамхаг, тулгуур, түшиц хана зэрэг 30 метрээс дээш өндөр, 60 метрээс дээш алгасалтай байгууламж, 16-аас дээш давхартай барилга, ус, дулаан, цахилгаан хангамжийн эх үүсвэр, бохир ус цэвэрлэх барилга байгууламжийг төвөгшлийн “онцгой” ангилалд хамааруулна[[6]](#footnote-6).
	2. Энэ дүрмийн нэгдүгээр хавсралтад болон 4.3-д дурьдагдаагүй барилга байгууламжийн төвөгшлийн ангилалыг энэ дүрмийн хоёрдугаар хавсралтад дурьдсан аргачлалын дагуу тодорхойлно.
	3. Аргачлалын дагуу тодорхойлсон барилга байгууламжийн төвөгшлийн ангилалыг барилгын асуудал эрхэлсэн төрийн захиргааны төв байгууллага нь тухайн чиглэлийн мэргэжлийн зөвлөлийн шийдвэрийг үндэслэн баталгаажуулна.
	4. Барилга байгууламжийн инженер хайгуулын судалгаа болон барилгын дотор инженерийн хангамжийн системийн төвөгшлийн ангилал нь тухайн барилга байгууламжийн ангилалтай адил байна.
	5. Инженерийн дэд бүтцийн төвөгшлийн ангилалын төрлийг техникийн шинж чанарын үзүүлэлтээс хамааруулан сонгоно.[[7]](#footnote-7) (гаднах барилгын төвөгшлийн ангилалаас үл хамаарна. Жишээ нь: ЦТП, ТП, ШТС гэх мэт)

**Дөрөв. Барилга байгууламжийн төвөгшлийн ангилалд өөрчлөлт оруулах**

4.1. Барилга байгууламжийн зориулалт, хүчин чадал, овор хэмжээ, төлөвлөлт, техникийн шинж чанар нь өөрчлөгдөөгүй бүтээц болон инженерийн шугам сүлжээг өөрчлөн засварлаж, шинэчлэлт хийгдсэн барилга байгууламжийн төвөгшлийн ангилал хэвээр байна.

4.2. Барилга байгууламжийн ашиглалтын хэвийн нөхцлийг хангах зорилгоор барилга байгууламжийн зориулалт, хүчин чадал, овор хэмжээ зэрэг техникийн шинж чанарыг бүхэлд нь буюу хэсэгчлэн өөрчилж засварласан, өргөтгөл шинэчилэлт хийсэн бол тухайн барилга байгууламжийн төвөгшлийн ангилалд өөрчлөлт оруулах үндэслэл болно.

4.3. Барилга байгууламжийг засварлах, тоноглох[[8]](#footnote-8) барилгын ажлын төвөгшлийн ангилалыг барилгын асуудал эрхэлсэн төрийн захиргааны төв байгууллага тухайн барилгад паспоржуулалт хийсэн мэргэжлийн дүгнэлт, мөн орон тооны бус паспортжуулалтын зөвлөл, тухайн чиглэлийн мэргэжлийн зөвлөлийн шийдвэрийг үндэслэн баталгаажуулна.

4.4. Барилга байгууламжийг өргөтгөх, шинэчлэх үед тухайн барилга байгууламжийн төвөгшлийн ангилалыг нэгдүгээр хавсралтад дурьдсан барилга байгууламжийн төвөгшилтэй дүйцүүлэн тодорхойлох ба харин тус нэгдүгээр хавсралтын ангилалд заасан тухайн барилга байгууламжийн хэмжээг дараагийн ангилалд хамаарахаар нэмэгдүүлж буй тохиолдолд төвөгшилийн ангилалыг ахиулж тооцно.

4.5. Олгогдсон барилгын талбайд нэгээс дээш барилгын ажил гүйцэтгэх тохиолдолд тухайн барилга байгуулжуудын хамгийн их төвөгшилөөр тооцно.[[9]](#footnote-9)

--------- оОо--------

Барилга байгууламжийн төвөгшлийн ангилалыг зориулалт,

хүчин чадлаар нь тогтоох дүрмийн нэгдүгээр хавсралт

**Барилга байгууламжийн төвөгшлийн ангилал тус бүрд хамаарах барилга байгууламжууд**

|  |  |
| --- | --- |
| *төрөл* | ***Ангилал*** |
| ***1*** | ***2*** | ***3*** | ***4*** | ***5*** |
| Барилгын ажлын зөвшөөрөл шаардахгүй барилга байгууламж | Бага төвөгшилтэй барилга байгууламж | Дунд зэргийн төвөгшилтэй барилга байгууламж | Өндөр төвөгшилтэй барилга байгууламж | Онцгой төвөгшилтэй барилга байгууламж |
| ***Орон сууц*** |
|  | **1.1.** 7 м хүртэл өндөртэй 150м2 хүртэл талбайтай нэг айлын орон сууц  | **2.1.** 15 м хүртэл өндөр нэг айлын орон сууц, олон айлын болон блокчилсон орон сууц | **3.1.** 15-51 м хүртэл өндөртэй олон давхар орон сууцны барилга | **4.1.** 51 м-ээс дээш өндөртэй (16 давхраас дээш) орон сууцны өндөр барилгууд  | - |
| ***Төрөл бүрийн зориулалттай олон нийтийн барилга*** |
| *Олон нийтийн* | - | **2.2.** 15 м хүртэл өндөртэй орон сууцнаас бусад зориулалттай барилгууд **2.3.** Хүн олноор нэгэн зэрэг цуглах 30 м хүртэл алгаслалтай барилга байгууламж  | **3.2.** 15-51 м хүртэл өндөртэй орон сууцнаас бусад зориулалттай олон давхар барилга, байгууламж | **4.2.** 51 м-ээс дээш өндөртэй (16 давхраас дээш) орон сууцнаас бусад зориулалттай өндөр барилгууд **4.3.** Хүн олноор нэгэн зэрэг цуглах 60 м-ээс дээш алгаслалтай барилга барилга байгууламж  | **5.1**. Тусгай нөхцөл, техникийн даалгавар шаардагдах онцгой зориулалттай барилга байгууламж (засгийн газрын ордон, телевиз, батлан хамгаалах зориулалттай барилга байгууламжууд гэх мэт) |
| *Эрүүл мэндийн* | - | **2.4.** Анхан шатны эмнэлэгийн барилга  | **3.3**. Эмнэлэг, үзлэгийн байрны цогцолбор барилга**3.4.** Өндөр настан, хөгжлийн бэрхшээлтэй иргэдийн асрамжийн байрны барилга | - | - |
| *Түүх соёлын* | - | **2.5.** Хөшөө дурсгал 15 м хүртэл | **3.5.** Өндөр төвөгшилтэй барилгад хамаарахгүй музей, үзэсгэлэнгийн барилга**3.6.** Өндөр төвөгшилтэй барилгад хамаарахгүй сүм, хийдийн барилга**3.7.** Хөшөө дурсгал 15-51м хүртэл | **4.4.** Түүх соёлын үл хөдлөх дурсгалт барилга байгууламж *(ОУ-ын болон МУ-ын соёлын өв санд бүртгэлтэй)* | - |
| *Танхим, заал* | - | **2.6.** Цэнгэлдэх хүрээлэн (1000-3000 хүн) | **3.8.** Хүн олноор нэгэн зэрэг цуглах 36 м-ээс 60 м хүртэл алгаслалтай барилга байгууламж (спорт цогцолбор, үзэсгэлэн) **3.9.** Цэнгэлдэх хүрээлэн (5000 хүний суудал хүртэл) | **4.5.** Цэнгэлдэх хүрээлэн (5000 хүний суудал буюу түүнээс дээш) | - |
| ***Сургуулийн өмнөх боловсролын байгууллага болон Сургалт боловсролын байгууллагын барилга*** |
| *Сургуулийн өмнөх* | - | - | **3.10.** Сургуулийн өмнөх боловсролын байгууллагын барилга | - | - |
| *Сургалт, боловсролын байгууллага* | - | **2.7.** 300 хүртэл сурагчтай сургууль, дотуур байрт сургуулийн хичээлийн байрны барилга | **3.11.** Сургуулийн хичээлийн байрны цогцолбор барилга**3.12**. Их дээд сургуулийн хичээлийн байрны цогцолбор барилга **3.13.** Тусгай болон Үйлдвэр сургалтын хичээлийн цогцолбор барилга байгууламж | - | - |
|  ***Үйлдвэр, худалдааны барилга байгууламж*** |
| *Үйлдвэр, худалдаа* | - | **2.8**.36 м хүртэл алгаслалтай үйлдвэрийн болон худалдааны барилга, байгууламж цогцолбороор  | **3.14.** 60 мхүртэл алгаслалтай үйлдвэрийн болон худалдааны барилга байгууламж цогцолбороор  | **4.6.** 60 м-ээс дээш алгаслалтай үйлдвэрийн барилга байгууламж цогцолбороор (20.2) | - |
| *Бусад* | **1.2.** Хоногт 5 тн хүртэл тэжээл, эрдэс бордоо үйлдвэрлэх үйлдвэр | **2.9.** Хоногт 5 тн-оос дээш хүртэл тэжээл, эрдэс бордоо үйлдвэрлэх үйлдвэр | **3.15**. Амархан мууддаг тусгай температур, параметрүүд шаардагдах бүтээгдэхүүний хөргөлтийн системийн байгууламж | **4.7.** Өндөр температурын боловсруулалттай химийн болон бусад үйлдвэрлэлийн зориулалттай үйлдвэрийн барилга байгууламж  | **5.2**. Уул уурхайн ашиглах болон боловсруулах үйлдвэрийн барилга байгууламж**5.3.** Химийн хорт болон аюултай бодис үйлдвэрлэлийн цогцолбор барилга байгууламж**5.4.** Химийн үйлдвэрлэлийн барилга байгууламж |
| ***Агуулахын барилга байгууламж*** |
|  | - | **2.10.** 30 м хүртэл алгаслалтай агуулахын барилга байгууламж  | **3.16**. 60м хүртэл алгаслалтай агуулахын барилга байгууламж**3.17**. Бүх төрлийн вакцин, эм, эмнэлгийн зориулалттай бүтээгдэхүүн хадгалах хөргөлтийн системийн барилга байгууламж **3.18.** Үйлдвэрлэлийн дэргэдэх бүх төрлийн хөргөлттэй агуулахын хөргөлтийн байгууламж  | **4.8.** 60 м-ээс дээш алгаслалтай төрөл бүрийн зориулалттай агуулахын барилга байгууламж | - |
| ***Авто машины гараж, зогсоол*** |
| *Гараж, зогсоол* | -  | **2.11.** Зоорьгүй, нэг давхар, машин тус бүр тусдаа бокстой 30 хүртэл автомашины гаражийн барилга  | **3.19.**  30-аас дээш автомашины 60м хүртэл алгаслалтай битүү дулаан гараж-зогсоол  | **4.9.** 100-аас дээш автомашины 60 м-ээс дээш алгаслалтай битүү дулаан гараж - зогсоол  | - |
| *Автомат зогсоолын байгууламж* | - | - | **3.20.** 100 хүртэл автомашины автоматбитүү зогсоолын байгууламж | - | - |
| **Эрчим хүчний эх үүсвэр, дулааны барилга байгууламж** |
| *Дулааны**эх үүсвэр* | **1.3.** Тусгай зөвшөөрөл шаардлагагүй барилгын бие даасан эх үүсвэр  | **2.12.** 15 МВт хүртэл хүчин чадалтай, 115оС хүртэл температуртай ус халаах, 0.07 МПа хүртэл даралттай уур үйлдвэрлэх зуух  | **3.21.** 50 МВт хүртэл хүчин чадалтай 200оС хүртэл температуртай ус халаах, 3.9 МПа хүртэл даралттай уур үйлдвэрлэх зуух  | **4.10**. 50 МВт-с дээш  хүчин чадалтай 200оС хүртэл температуртай  ус халаах 3.9 МПа-аас их даралттай уур үйлдвэрлэх зуух | **5.4**. 200оС-с их  температуртай  ус халаах, 3.9 МПа-с  их даралттай уур үйлдвэрлэх  дулааны цахилгаан станц |
| **Эрчим хүчний эх үүсвэр, дулааны барилга байгууламж** |
| *Дулаан хуваарилах**төв* | - | **2.13**. 15 МВт хүртэл хүчин чадалтай 115оС хүртэл температуртай  ус усны, 0.07 МПа хүртэл даралттай уур усны дулаан солилцуулагчтай дулаан хуваарилах төв  | **3.22.** 15 МВт хүртэл хүчин чадалтай 200оС хүртэл температуртай  ус усны, 3.9 МПа хүртэл даралттай уур усны дулаан солилцуулагчтай Хэрэглэгч дулаан хуваарилах төв хоёрын байршлын өндрийн зөрүү нь 51 метрээс ихгүй дулаан хуваарилах төв | **4.11.** 15 МВт ба түүнээс дээш хүчин чадалтай 200оС хүртэл температуртай  ус усны, 3.9 МПа-аас их даралттай уур усны дулаан солилцуулагчтай, Хэрэглэгч дулаан хуваарилах төв хоёрын байршлын өндрийн зөрүү нь 51 метрээс их дулаан хуваарилах төв  | **5.5.** 200оС-с их  температуртай  ус усны, 3.9 МПа-с  их даралттай уур усны дулаан солилцуулагчтай дулаан хуваарилах төв |
| *Дулааны**сүлжээ* | - | **2.14.** 115оС хүртэл температуртай халуун ус, 0.07 МПа хүртэл даралттай уур дамжуулах шугам | **3.23**. Ду < 500 мм голчтой 200оС хүртэл температуртай халуун ус, 3.9 МПа хүртэл даралттай уур дамжуулах шугам | **4.12.** Ду ≥ 500 мм буюу түүнээс дээш голчтой 200оС хүртэл температуртай халуун ус, 3.9 МПа хүртэл даралттай уур дамжуулах шугам | **5.6**. 200оС-с их температуртай халуун ус, 3.9 МПа-с их даралттай уур дамжуулах шугам |
| ***Цахилгаан хангамжийн эх үүсвэр, шугам сүлжээ, хуваарилах байгууламж*** |
| *Эх* *үүсвэр* | - | **2.15**. 0.1 МВт хүртэл хүчин чадалтай эрчим хүчний эх үүсвэр | **3.24.** 0.1-5 МВт хүртэл хүчин чадалтай сэргээгдэх ба цахилгаан эрчим хүчний эх үүсвэр | **4.13**. 5-50 МВт хүртэл хүчин чадалтай сэргээгдэх ба цахилгаан эрчим хүчний эх үүсвэр | - |
| *Шугам сүлжээ* | - | **2.16.** 0.4-15 кВ-ын хүчдэлтэй цахилгааны түр шугам **2.17.** 0.4-10 кВ-ын хүчдэлтэй цахилгаан дамжуулах шугам | **3.25.** 10-35 кВ хүртэл хүчдэлтэй цахилгаан дамжуулах шугам**3.26.** 0.4-15 кВ хүчдэлтэй цахилгаан дамжуулах шугам | **4.14.** 35-220 кВ хүртэл хүчдэлтэй цахилгаан дамжуулах шугам**4.15.** 35-330 кВ хүртэл хүчдэлтэй цахилгаан дамжуулах шугам | **5.7.** 330 кВ-с дээш хүчдэлтэй цахилгаан дамжуулах шугам |
| *Хуваарилах байгууламж* | - | - | **3.27.** 6-10 кВ хүртэлх цахилгааны хуваарилах байгууламж **3.28.** 10-35 кВ хүртэлх цахилгааны хуваарилах байгууламж | **4.16.** 35-220 кВ хүртэл хүчдэлтэй дэд өртөөний барилга байгууламж**4.17.** 35-330 кВ хүртэл хүчдэлтэй дэд өртөөний барилга байгууламж | **5.8.** 330 кВ-с дээш хүчдэлтэй дэд өртөө, хуваарилах байгууламж |
| **Ус хангамж, ариутгах *татуургын* систем** |
| *Ус хангамж, ариутгах татуурга* | **1.4**. Барилгын тухай хуулийн 10.1.1 дэх ангиллын барилгын гадна ус хангамж, ариутгах татуургын шугам сүлжээ | **2.18.** Барилгын тухай хуулийн 10.1.2 дахь ангиллын барилгын гадна ус хангамж, ариутгах татуургын шугам сүлжээ | **3.29.** 150.0 м3/хон хүртэл хүчин чадалтай ус хангамжийн эх үүсвэр, дамжуулах болон салбар шугам сүлжээ**3.30.** 150.0 м3/хон хүртэл хүчин чадалтай ахуйн бохир усны цэвэрлэх байгууламж болон ариутгах татуургын дамжуулах болон салбар шугам сүлжээ | **4.18.** 150 м3/хон-с дээш хүчин чадалтай ус хангамжийн эх үүсвэр, дамжуулах шугам сүлжээ**4.19.** Нийслэл, бүсийн тулгуур төв хот, бүс нутгийн түвшний ус хангамж, ариутгах татуургын шугам сүлжээ, барилга байгууламжийн техник эдийн засгийн үндэслэл | **5.9.** Инженер-геологийн онцгой хүндрэлтэй нөхцөлд баригдах ус хангамж ариутгах татуургын шугам сүлжээ, барилга байгууламж**5.10**. Шинэ дэвшилтэт технологийг турших нарийн технологи болон барилгын хийцтэй ус хангамж, ариутгах татуургын барилга байгууламж  |
| *Бохир ус цэвэрлэх байгууламж* | - | - | **3.31**. 50 м3/хон хүртэл хүчин чадалтай найрлагаараа ахуйн бохир устай төстэй үйлдвэрийн бохир усны цэвэрлэх байгууламж | **4.20.** 150 м3/хон-оос дээш хүчин чадалтай ахуйн бохир усны цэвэрлэх байгууламж болон ариутгах татуургын дамжуулах шугам сүлжээ,**4.21.** 50.0 м3/хон-оос дээш хүчин чадалтай үйлдвэрийн бохир усны цэвэрлэх байгууламж (найрлага нь химийн болон хүнд металлийн бохирдолтой)  | - |
| ***Усны барилга байгууламж*** |
|  | **1.5**. Инженерийн бус буюу энгийн хийцтэй, түр усны барилга байгууламж | **2.19**. Инженерийн хийцтэй усны бага оврын барилга байгууламж, II зэрэглэлийн IV ангийн барилга (3.32; 4.22; 5.11 –д хамрагдахгүй) | **3.32**. Усны барилга байгууламжууд III-IV ангийн байнгын үндсэн байгууламжууд (2.19; 4.22; 5.11–д хамрагдахгүй) | **4.22**. Усны барилга байгууламжууд II ангийн байнгын үндсэн байгууламжууд (2.19; 3.32; 5.11–д хамрагдахгүй) | **5.11**. Усны барилга байгууламжуудын I ангийн байнгын, үндсэн байгууламжууд (2.19; 3.32; 4.22–д хамрагдахгүй) |
| ***Мэдээлэл, холбоо- сүлжээний барилга байгууламж*** |
|  | - | **2.20.** Баригдсан барилга байгууламж болон байгууллагын дотоод хэрэглээний мэдээлэл холбоо, дохиоллын сүлжээ **2.21.** Авто зам, гудамж талбайн дохиолол, хамгаалалт, хяналтын системийн барилга байгууламж, нийтийг хамарсан зарлан мэдээлэх системийн байгууламж | **3.33.** Орон сууц, олон нийт, үйлдвэрийн барилга, цогцолбор хорооллын барилга байгууламжийн гадна холбооны шугам сүлжээ**3.34.** Харилцаа холбооны мэдээлэл, технологийн цогцолбор барилга байгууламж болон мэдээлэл холбооны үйлчилгээний төв, мэдээлэл холбооны (агаарын, газрын, сувагчлалын) гол болон салбар шугам сүлжээ, харилцаа холбооны тоон төв (сансарын, эфирын) болон дэд станц (АТС), үүрэн холбооны бааз (зогсуурын) станцын байгууламж | **4.23.** Мэдээллийн сан (дата) төвийн барилга байгууламж **4.24.** Нийслэл, бүсийн тулгуур төв хот, бүс нутгийн түвшний мэдээлэл харилцаа холбооны шугам сүлжээ, түүнд холбогдох байгууламж | - |
| **Газрын тос, газрын тосны *бүтээгдэхүүн*, хийн барилга байгууламж** |
|  | - | - | **3.35**. Шатахуун, хий цэнэглэх станцын барилга байгууламж, түүний дагалдах үйлчилгээний барилга (худалдаа, хоолны газар, амрах буудал, техник үйлчилгээ, машин угаалгын газар, харуул хамгаалалттай зогсоол г/м) | **4.25.** Газрын тос, газрын тосны бүтээгдэхүүн, шингэрүүлсэн хийн бүх төрлийн агуулах, шилжүүлэн ачих байгууламж **4.26**. Газрын тос ба хийн цоонгийн байгууламж**4.27**. Газрын тос, хийн орд газрын дэргэдэх газрын тос, хий, ус цуглуулах, тээвэрлэх объектын барилга байгууламж | **5.12**. Газрын тос, хий боловсруулах үйлдвэрийн барилга байгууламжууд**5.13.** Газрын тос, газрын тосны бүтээгдэхүүн, хийн төв дамжуулах хоолой, холбогдох барилга байгууламжууд |
| ***Хөдөө аж ахуйн зориуллалттай барилга байгууламж*** |
| *Хүнс, тариалан* | - | **2.22.** Үр тариа цэвэрлэх, хатаах байгууламж**2.23.** 1 га-аас илүү талбайтай хүлэмжний аж ахуйн байгууламж  | **3.36.** Үр тариа хадгалах ба боловсруулах барилга байгууламж (үр тариа цэвэрлэх, хатаах байгууламж хамаарахгүй)  | - | ~~-~~ |
| *Мал аж ахуй* | - | **2.24.** 1000 толгой хүртэл хүчин чадалтайүхрийн аж ахуй, төл бойжуулах, тэжээх барилга байгууламж **2.25.** 500 толгой хүртэлх хүчин чадалтай гахайн аж ахуйн барилга байгууламж **2.26**. 300 мянга хүртэл толгой шувууны өндөгний аж ахуй, 6 сая хүртэл тахианы махны аж ахуй, 1 мянга хүртэл шувууны аж ахуйн барилга байгууламж**2.27.** Сүү үйлдвэрлэлийн чиглэлийн мал аж ахуйн цогцолборын барилга байгууламж; | **3.37.** 1000 толгойгоос дээш хүчин чадалтай үхрийн аж ахуй, төл бойжуулах, тэжээх барилга байгууламж **3.38.** 500 толгойгоос дээш хүчин чадалтай гахайн аж ахуйн барилга байгууламж | - | ~~-~~ |
| ***Цамхаг, тулгуур, түшиц хана түүнтэй адил байгууламж*** |
|  | - | **2.28.** 20 м хүртэл өндөртэй цамхаг, тулгуур, түшиц хана болон түүнтэй адил байгууламж | **3.39.** 30 м хүртэл өндөртэй цамхаг, тулгуур, түшиц хана болон түүнтэй адил байгууламж | **4.28.** Цамхаг, тулгуур, түшиц хана зэрэг 30 м-ээс дээш өндөртэй байгууламж  | ~~-~~ |
| ***Түр барилга байгууламж*** |
|  | **1.6.** Түр барилга байгууламж Барилгын ажил зохион байгуулах, гүйцэтгэх, барилга барьж байгаа байгууллагын ажиллагсдад үйлчлэх ашиглаж байгаа (үйлдвэрлэлийн болон туслах) барилга байгууламжууд**1.7.** Зөөврийн болон туслах барилга байгууламж | **2.29.** 150-аас дээш хүн түр байрлах байр /36 сараас дээш хугацаагаар байрлах 9 метрээс дээш өндөртэй/ | - | - | ~~-~~ |
| ***Бусад***  |
| *Зам тээвэрийн барилга байгууламж* | - | - | - | - | **5.14.** Метроны барилга байгууламж **5.15**. Нисэх онгоцны буудлын барилга байгууламж **5.16.** Төмөр зам, түүний барилга, байгууламж, төмөр замын туннель  |
|  | - | **2.30.** Гадна спорт талбай[[10]](#footnote-10) /7000 м2 талбай хүртэлх/ | - | - | **5.17.** Цөмийн эрчим хүчний барилга байгууламж**5.18.** Туннелийн байгууламж |

*Техникийн шинж чанар: Барилга байгууламжийн тоон утгаар болон тоон утгаар үл илэрхийлэгдэх шинж чанар (зориулалт, хүчин чадал, овор хэмжээ, урт, хөдөлгөөний хурд, эрсдэл, хариуцлагын болон галын зэрэглэл, хөдөлгөөний болон барилгажилтын нягтрал, техник-эдийн засгийн шинж чанар, онцгой байдлын нөхцөлд үүсэж болзошгүй эдийн засаг-нийгмийн болон байгаль орчны үр дагавар);*

------oОо-----

Барилга байгууламжийн төвөгшлийн ангилалыг зориулалт,

хүчин чадлаар нь тогтоох дүрмийн хоёрдугаар хавсралт

**БАРИЛГА БАЙГУУЛАМЖИЙН ТӨВӨГШЛИЙН АНГИЛАЛЫГ**

**ТОДОРХОЙЛОХ АРГАЧЛАЛ**

# Нэг. Тодорхойлох шалгуур

1.1. “Б**арилга байгууламжийн төвөгшлийн ангилалд хамаарах зориулалт, хүчин чадлыг тогтоох дүрэм”-ийн** нэгдүгээр хавсралт болон 4.3-д дурьдагдаагүй барилга байгууламжийн төвөгшлийн ангилалыг тодорхойлохдоо дор дурьдсан шалгууруудыг харгалзан үзнэ. Үүнд:

1.1.1. Барилга байгууламжийн зориулалт, эзэлхүүн төлөвлөлт;

1.1.2. Барилга байгууламжийн галын түймрийн эрсдлийн зэрэг;

1.1.3. Барилга байгууламжийн хариуцлагын зэрэглэл;

1.1.4. Барилга байгууламжийн үндсэн бүтээц, хийцийн төрөл;

1.1.5. Барилга байгууламжийн инженерийн хангамж технологи;

1.1.6. Нийгэм, эрүүл ахуй, байгаль орчинд нөлөөлөх үзүүлэлт.

# Хоёр. Шалгуур үзүүлэлт ба түүнийг үнэлэх оноо

2.1. Барилга, байгууламжийг төвөгшлийн аль ангилалд хамаарах эсэхийг тогтоохдоо шалгуур бүрт харгалзах оноог өгч үнэлнэ. Тухайн үнэлж буй барилга, байгууламжийн үзүүлэлт тус бүрт өгөгдөх онооны нийлбэр нь 40-100 хүртэл байна. Шалгуур, үзүүлэлтийг үнэлсэн үнэлгээний нийлбэр оноо нь барилга, байгууламжийг аль төвөгшлийн ангилалд (Хүснэгт 1) хамаарахийг тодорхойлно.

Хүснэгт 1. Барилга, байгууламжийн төвөгшлийн ангилал

|  |  |  |
| --- | --- | --- |
|  | Төвөгшлийн ангилал | Шалгуур, үзүүлэлтийн үнэлгээний нийт оноо |
| 1 | Барилгын ажлын зөвшөөрөл шаардахгүй барилга байгууламж | 40 хүртэл  |
| 2 | Бага төвөгшилтэй барилга байгууламж | 41-59 |
| 3 | Дунд зэргийн төвөгшилтэй барилга байгууламж | 60-79 |
| 4 | Өндөр төвөгшилтэй барилга байгууламж | 80-89 |
| 5 | Онцгой төвөгшилтэй барилга байгууламж | 90-100 |

2.2. Барилга, байгууламжийн төвөгшлийн ангилалыг доорх хүснэгтийн (Хүснэгт 2) дагуу тодорхойлно.

 Хүснэгт 2. Барилга, байгууламжийг тодорхойлох шалгуур, үзүүлэлт

|  |  |  |  |  |
| --- | --- | --- | --- | --- |
| Шалгуур | Үзүүлэлт | Тодорхойлох үзүүлэлт | Оноо | Тайлбар |
| Шалгуур 1 | Барилга байгууламжийн зориулалт, эзлэхүүн төлөвлөлт | орон сууц | 51-ээс дээш метр | 25 |  |
| 16-50 м хүртэл | 20 |
| 15 м хүртэл | 15 |
| олон нийт | 60-аас дээш хүн цуглах | 25 |
| 59 хүртэл хүн цуглах | 20 |
| 20 хүртэл хүн цуглах | 15 |
| үйлдвэр | хүнд | 25 |
| хөнгөн | 20 |
| бусад | 15 |
| Шалгуур 2 | Барилга байгууламжийн галын аюулгүй байдлын зэрэглэл | онц аюултай | 25 | Монгол Улсын Шадар сайдын 2017 оны “Барилга байгууламжийн гал түймрийн эрсдлийн зэргийн ангилал” батлах тухай 61 дүгээр тушаалын хүрээнд тодорхойлно. |
| I зэрэг | 20 |
| II зэрэг | 15 |
| III зэрэг | 5 |
| Шалгуур 3 | Барилга байгууламжийн хариуцлагын зэрэглэл | 1 | 20 | Барилгын бүтээц ба буурийн найдваршил. Ерөнхий шаардлага” /БНбД 20-01-11/-ийн 9 дүгээр бүлэгт тусгагдсаны дагуу тодорхойлно. |
| 2 | 15 |
| 3 | 10 |
| 4 | 5 |
| Шалгуур 4 | Барилга байгууламжийн бүтээц, хийцийн төрөл | Төмөр бетон | 10 | Барилга байгууламж нь хосолмол бүтээцтэй бол аль өндөр оноотой бүтээц, хийцийн төрлийг сонгож оноо өгнө. |
| Угсармал бүтээц | 10 |
| Модон бүтээц | 8 |
| Ган бүтээц | 8 |
| Өрөгт бүтээц | 6 |
| Шалгуур 5 | Барилга байгууламжийн инженерийн хангамж технологи | шинэ технологи | 10 |  |
| уламжлалт | 5 |
| Шалгуур 6  | Нийгэм, эрүүл ахуй, байгаль орчинд нөлөөлөх үзүүлэлт | өндөр | 10 |   |
| дунд | 8 |
| бага | 6 |

# Гурав. Шалгуур, үзүүлэлтийг баталгаажуулах

3.1. Барилга байгууламжийн төвөгшлийн ангилалыг тодорхойлох ажлыг тухайн чиглэлийн мэргэжлийн зөвлөлийн хурлаар хэлэлцүүлж, шийдвэрийг барилгын асуудал эрхэлсэн төрийн захиргааны төв байгууллага баталгаажуулна.

3.2. Тухайн чиглэлийн мэргэжлийн зөвлөлийн гишүүн тус бүрийн үнэлсэн онооны дунджаар үнэлгээний нийт оноог гаргаж аль төвөгшлийн ангилалд хамаарахыг тогтооно. (A Хавсралт).

3.3. Төвөгшлийн ангилалыг нь тогтоосон дүгнэлтийг (В Хавсралт) барилга, байгууламжийн баримт бичигт[[11]](#footnote-11) хавсаргана.

--------- оОо--------

# А ХАВСРАЛТ (зөвлөмжийн)

**Барилга, байгууламжийг тодорхойлох үнэлгээний хуудас (Загвар)**

|  |  |  |  |  |  |
| --- | --- | --- | --- | --- | --- |
| Шалгуур | Үзүүлэлт | Тодорхойлох үзүүлэлт | Оноо | Дүгнэсэн оноо | Тэмдэглэл |
| Шалгуур 1. | Барилга байгууламжийн зориулалт, эзэлхүүн төлөвлөлт | орон сууц | 51-ээс дээш метр | 25 |  |  |
| 16-50 м хүртэл | 20 |  |  |
| 15 м хүртэл | 15 |  |  |
| олон нийт | 60-аас дээш хүн цуглах | 25 |  |  |
| 59 хүртэл хүн цуглах | 20 |  |  |
| 20 хүртэл хүн цуглах | 15 |  |  |
| үйлдвэр | хүнд | 25 |  |  |
| хөнгөн | 20 |  |  |
| бусад | 15 |  |  |
| Шалгуур 2.  | Барилга байгууламжийн галын аюулгүй байдлын зэрэглэл | онц аюултай | 25 |  |  |
| I зэрэг | 20 |  |  |
| II зэрэг | 15 |  |  |
| III зэрэг | 5 |  |  |
| Шалгуур 3.  | Барилга байгууламжийн хариуцлагын зэрэглэл | 1 | 20 |  |  |
| 2 | 15 |  |  |
| 3 | 10 |  |  |
| 4 | 5 |  |  |
| Шалгуур 4.  | Барилга байгууламжийн бүтээц, хийцийн төрөл | Төмөр бетон | 10 |  |  |
| Угсармал бүтээц | 10 |  |  |
| Модон бүтээц | 8 |  |  |
| Ган бүтээц | 8 |  |  |
| Өрөгт бүтээц | 6 |  |  |
| Шалгуур 5. | Барилга байгууламжийн инженерийн хангамж технологи | шинэ технологи | 10 |  |  |
| уламжлалт | 5 |  |  |
| Шалгуур 6.  | Нийгэм, эрүүл ахуй, байгаль орчинд нөлөөлөх үзүүлэлт | өндөр | 10 |  |  |
| дунд | 8 |  |  |
| бага | 6 |  |  |

--- о О о ---

# Б ХАВСРАЛТ (мэдээллийн)

**Барилга, байгууламжийн төвөгшлийн ангилал тогтоосон дүгнэлт**

|  |  |  |
| --- | --- | --- |
| 1. Улс:
 | 1. Аймаг:
 | 1. Сум, дүүрэг:
 |
| 1. Барилга байгууламжийн нэр:
 | 1. Хаяг
 |
| 1. Барилга байгууламмжийн зориулалт, эзэлхүүн төлөвлөлт:
 |
| 1. Бүтээц, хийцийн төрөл:
 |
| 1. Галын аюулгүй байдлын зэрэглэл:
 |
| 1. Барилга байгууламжийн хариуцлагын зэрэглэл:
 |
| 1. Холбогдох баримт бичиг, материал/эх сурвалж:

  |
| 1. Шаардлагатай бусад мэдээлэл:
 |
| 1. Аль төвөгшлийн ангилалд хамаарагдах:
 |
| 1. Баталгаажуулсан төрийн захиргааны төв байгууллагын холбогдох газрын дарга:

(Овог нэр) | 1. Огноо
 |

--- о О о ---

1. “барилга байгууламж” гэж орон сууц, иргэн, үйлдвэр, эрчим хүч, харилцаа холбоо, ус, нефтийн барилга, ус суваг, далан хаалт зэрэг байгууламж түүний инженерийн шугам сүлжээг; [↑](#footnote-ref-1)
2. Барилгын тухай хуулийн 4.1.10-д зааснаар ойлгоно. [↑](#footnote-ref-2)
3. Барилгын тухай хуулийн 4.1.7-д зааснаар ойлгоно. [↑](#footnote-ref-3)
4. МУ-ын Шадар сайдын 2017 оны “Барилга байгууламжийн гал түймрийн эрсдлийн зэргийн ангилал” батлах тухай 61 дүгээр тушаал [↑](#footnote-ref-4)
5. “Барилгын бүтээц ба буурийн найдваршил. Ерөнхий шаардлага” /БНбД 20-01-11/-ийн 9 дүгээр бүлэг [↑](#footnote-ref-5)
6. Барилгын тухай хуулийн 20.2 дахь заалт. Мөн Тухайн барилгын талбайн инженер геологийн судалгаа болон буурь хөрсний шинж чанараас хамаарна. [↑](#footnote-ref-6)
7. Барилгын тухай хуулийн 4.1.33 [↑](#footnote-ref-7)
8. Барилгын тухай хуулийн 4.1.5-д зааснаар ойлгоно. [↑](#footnote-ref-8)
9. Барилгын тухай хуулийн 26.4 дэх заалттай уялдаатай. [↑](#footnote-ref-9)
10. * *Сургуулийн ойр орчим, орон сууцны хорооллын ойр орчимд байрлах стандарт утгуудтай хөлбөмбөгийн талбай, сагсан бөмбөгийн талбай хамаарна.* [↑](#footnote-ref-10)
11. Барилгын тухай хуулийн 4.1.4 дэх заалт [↑](#footnote-ref-11)